Zik zik : gganen medden, usu imenne deg usemmiḍ, lḥasun tagrest yiwen ur ttiḥemmel. Tesseɣlay-d lxuf ɣef yimdanen. Aḍu gar lejqayeq d ashurru am tejlibt n tfiɣar . Ggugmen lmal n uddaynin d wid n lexla. Uccanen, lemmer mačči d laẓ i ten-idittawin ḥacama d lehwari, as-tiniḍ ǧǧan tamurt : ulac asekewew. Iɣelli-d usemmiḍ igezzem am tefsut. Wid n tnezduɣt yak ttdukli menen akken bɣun ilin, ma d igellil meskin aḥlil.